AZ ELŐZŐ RÉSZBEN
Kate, beszélgetésre hívnak.
Le kell tennem. A Fehér Ház beszélni akar Hallel.
Nem velem. Veled.
Az elnök nagyköveti szolgálatra kéri fel önt az Egyesült Királyságban.
Mondok valamit, amit öt ember tud. Elveszítjük az alelnököt.
Kéne valaki más. Van pár ötletem, de az egyiküket...
- Szeretném, ha megnéznéd. - Isten hozta Londonban!
Játszd el Hamupipőkét!
Nem Hamupipőke vagyok. Harminc temetésre jöttem.
- Eidra Park. - CIA-irodafőnök.
Jelzéseket nem látok, de iráninak tűnik.
- Vagyis Irán. - Egy iráni hajó.
Nem Kabulba küldtem önt?
- Ganon megszabadulna magától. - Na, kit nem lehet kirúgni?
Hamupipőkét.
Mr. Wyler elmegy?
Segít, hogy biztos lábakon álljak, és aztán megy el.
- Önök válnak. - Dehogyis.
Billie szerint maga jó ebben.
Én is jól csinálom. Segíthetünk neki.
Ne aggódjon, nagyon enyhe a szer. Rövidesen magához tér.
A DIPLOMATA
- Remek! - Varázslatos!
Igen, úgy.
Azt hiszem, végeztünk. Kész.
Portré Mr. Wylerrel.
- Csak még pár hivatalosabb kép Hallel. - Ellesett pillanatokról volt szó.
- Igen. - Megtettem. Több mint egy órán át.
Csak még néhány kép.
Gyorsan!
- Nincs sehol. - Nagyon sajnálom.
Nézzék meg alaposabban!
Asszonyom!
Öt percre leveszem a ruhát.
- Örülnék, ha nem tenné. - Pedig le fogom venni.
Oldozza el a kezét!
Itt van.
Asszonyom?
Velem kéne jönnie.
Szóltak az RSO-nak?
Nem így hívják itt a biztonsági vezetőt?
De.
Úgy fest, mintha elillanna egy szexi, fiatal hölggyel,
de Hal nem lép félre. Valami nem stimmel.
Tudom, hogy ezt mondják a megcsalt nők.
Az én férjem nem lép félre.
Bár így lenne! Akkor könnyebb volna.
Nem muszáj hinnie nekem,
de én az ön helyében szólnék a biztonsági tisztnek.
Teljes zárást kérünk.
- Miss Bassett! - Ellenőrizzük az őrséget...
- Jó. - Minden rendben volt...
Ez nem továbbképzés, ugye?
- Tessék? - Nekem megmondanád.
Szerinted ez valami gyakorlat?
A nagykövet asszony és a férje kihagyták a biztonsági tanfolyamot,
Chet kérhetett tőled egy kis rögtönzést.
Egy: marhaság, hogy a külügy emberrablási gyakorlatot tartana.
Nem elég tökösek egy ilyen szimulációhoz. Kettő...
De te megmondanád, ha gyakorlat volna.
Nem mondanám meg.
Viszont ez nem az.
A biztonsági kamerákkal egészen Culworthig követhető az autó,
de aztán leszedik a rendszámot.
A következő lámpánál elveszítjük őket.
Itt egy parkoló. Valószínűleg kocsit cseréltek.
- Van kamera a parkolóban? - Megszerezzük a felvételeket.
- Szóval ezek profik. - Igen.
A nőt a stylistcsapat tagjaként engedték be,
de a cég nem tud róla.
A sofőr nem szerepel sehol.
- Bevonjuk a brit kémelhárítást... - Őket még ne!
- Rátennénk a hisztériára egy lapáttal. - Ön azt mondta, tud neveket.
Mr. Wylert rabolták már el.
Igen. A Hezbollah egy hétig.
A külügy tudja, ki volt. Én csak a régi álneveket ismerem.
Az Iszlám Állam egy parancsnoka nagyon fúj Halre. Leírom a nevét. Elég bonyolult.
Elrabolta Mr. Wylert?
Igen, de Hal megszökött.
Egy életre hülyét csinált a parancsnokból.
A külügyminiszter-helyettes,
Rasoul Shahin úr.
Teheránból.
- Üdv! - Hal, hall engem?
Mindenképpen kellett a fecskendő?
- Tessék? - Elkábítottak.
Egy injekcióval.
- Kérem, adja vissza a kollégámat. - Jó.
Igen?
Elkábították?
Az akció biztonsága érdekében.
Ez egy baráti közeledés lett volna.
Erősen őrizték, és nem volt idő.
Rendkívül amatőr megoldás.
Pontosan így gondolom.
Adja őt vissza!
Üdv! Hogy telik a napja?
Szívből sajnálom.
Ők nem az én embereim.
Kezd leesni.
Naziri mellettem áll ebben,
de Farhad Mashkour és a semmirekellő bandája
továbbra is meggyőzhetetlen.
Rasoul!
Az az ember informálni fogja önt. Ez valami rendkívül szokatlan dolog,
és az a célja, hogy jelezze a mély aggodalmunkat,
miszerint a helyzet katasztrofálissá válhat.
Hogy van a hasa?
Nagyon rosszul.
Kérem, biztosítson róla, hogy megérteti ezt az embereivel.
Jó, úgy lesz.
Iránnak nem volt semmi köze
a már eleve harcképtelen brit hadihajó megtámadásához.
Ennek világossá tételére
Shahin miniszterhelyettes úr utasított, hogy tegyek egy gesztust.
Hevesen tiltakoztam ellene.
Ahogy a Forradalmi Gárda titkosszolgálata is.
Ellentmondásos. Értem.
A személy Bradford Symes nyugállományú amerikai tábornok.
Az otthona.
Az irodája.
Az egyetemista lánya.
A repülőtéren tegnap este.
A szálloda.
Mikor innen kilépett, hogy a lányával reggelizzen
ma reggel 7:45-kor, merényletet követtek volna el ellene.
Én.
Amiért részt vett Qasem Soleimani, a Kudsz Erő parancsnoka meggyilkolásában.
Teljesen arányos megtorlás, háromévnyi gondos tervezés után,
amit most nem hajthatok végre,
mert egy tengeri, felelőtlen háborús cselekménnyel vádolják Iránt.
Őszinte részvétem.
Mr. Wyler,
egy Irán elleni katonai akciót nem megtorlásnak fogunk tekinteni.
Hanem minden ok nélküli támadásnak.
Irán olyan választ ad,
mint amilyet az önök országa adna ebben az esetben,
minden eszközt felhasználva.
Sajnálom, uram. Ma nem fogadunk látogatókat.
- Velem kivételt tehetne. - Nyolc évet húztam le Winfieldben.
Megtanultam, hogy minden amerikai kivétel.
- Mozgalmas a nap odabent, mi? - Bizony.
Engem keresnek.
Micsoda megkönnyebbülés!
- Van itt orvos? - Felesleges.
Mit hozhatunk önnek?
- Kávét, vizet, whiskyt. - Nem szeretem a kávéjukat.
Ülj már le!
Úton van az orvos.
Hova kaptad?
- A kurva életbe! - Semmi baja, ha nem szurkálják.
- Van itt vitaminkoktél? - Gyümölcsöt fognak hozni.
Vitaminos infúzió.
- Jó a másnaposságra. - Megnézem.
- Fáj a fejed? - Hahó!
Szia!
Szevasz!
Jól vagyok.
Biztonságos?
- Igen. - Csak ezt adták be?
- Aha. - Nálunk van a tábornok és a lánya.
A követségen maradnak a gép indulásáig.
- Figyeljék a lakását, mikor visszajön! - Jó.
Howard rögzíti a személyleírást az ügynökökről.
Megkeressük őket, mielőtt eltűnnek.
Félrevontak beszélgetni.
Nem vallatni akarja őket, de igazolni kell a sztorit.
Valószínűleg etetés.
- Az a cipő volt önön? - Vedd le!
Nem egy cipővel fogják bepoloskázni a rezidenciát.
- Ha ez dezinformáció, akkor annak gyenge. - Vedd már le a rohadt cipőd!
Shahin miniszterhelyettes Teheránban van.
- Ha ő volt... - Ő volt az.
Nem tudhatod, kivel telefonáltál.
Jézusom, Kate!
Megkérdeztem, hogy van a hasa. Azt felelte, szörnyen.
Azt hiszem, elkalandozunk.
Elintéztünk Shahinnak egy genfi gyomorműtétet két éve.
Nagyon hálás volt,
de ha a hasáról érdeklődünk, mindig az a válasz,
hogy rosszabb, mint valaha.
Rettegnek, hogy brit tengerészek másznak ki náluk a habokból.
Próbálkoztak fű alatt,
szóltak a svájciaknak, hogy nem lőnének brit hadihajóra.
De nem hitte el senki.
Honnan tudjuk, nem fogtak-e Shahinra fegyvert?
Nem tudjuk. Ezért fogják ők kinyomozni.
Rendben.
Menjünk!
Ha nem gond, holnap bevinnénk az irodába.
- Jó. - Sajnálom.
Kínos szerepváltás, hogy vendégből...
- Vizsgálandó személy lettem. Nem érdekes. - Menj!
Jó.
A kapuőrök közül nincs már itt senki.
Embereket állítottunk a tetőre, az ajtókhoz, mindenhova.
Ki tud erről?
Amíg nem ellenőriztük, senki.
Maga nem fogja halkan kikotyogni felfelé?
Nem kotyogok ki ellenőrizetlen infókat.
- Hülye tyúknak tűnnék. - Asszonyom, nagyon sajnálom.
Az én hibám. Sürgettük a fotózást.
- A biztonságiaknak nem jutott idejük... - Mondjon fel!
Írásban.
Hogyne.
Jézusom, milyen arcot vág! Nem igazi felmondás.
Megírja, én pedig nem fogadom el. Így maga korrektnek tűnik.
- Én kirúgnám magam. - Én is.
Feküdj le!
Ha Shahin Teheránból hívott,
rengetegen hallgatták.
Aha.
Vagyis valaki nagyon magasról bólogatott neki.
Aki lekapcsolt, nem a rajongója.
Shahin óriási rizikót vállalt ezzel.
Mondtam, hogy nem Irán volt.
Mondtad.
A gazdaság romokban, eltöröltetnék velünk a szankciókat.
Sem egy tengeri támadás,
- sem egy diplomata elrablása... - Nem az volt.
- Csak félrehívtak beszélgetni. - Igen, nyugtatóval.
- Gyenge szerrel. - Emberrablásnak tűnik.
Ha annak hívod, elszabadul a pokol.
Shahin pont az ellenkezőjét szeretné.
- Nem kellett volna nyakon szúrniuk. - Shahin szerint sem. Haragudott.
Menjen a francba! Én is haragudtam.
Aggódtál?
Igen. Aggódtam.
- Nekem kellett volna kitalálnom. - Vicces.
Felhívtad Shahint?
Nem.
Biztos?
- Igen. - Mert ha mégis...
- Nem hívtam. - Tilos a partizánakció.
Felhívni egy országot, amivel nincs diplomáciai kapcsolatunk...
- Nem hívtam. - ...bűncselekmény.
Nem dolgozhatnánk tovább a kormánynak.
Úgyis szar a fizu. Talán megérné.
Nem hívtam fel.
Miért nem? Én ezt tettem volna.
- Nem is. - De, lehet.
Ügyes lépés lenne.
Olyan lükének hiszel, hogy elég ügyesnek hívnod, és lebuktatom magam?
Olyan lüke vagy.
Nem hívtam fel Shahint.
Maradj!
Aludj!
Egy kis „sajnálom, hogy elraboltak” szex?
Nem emberrablás volt.
Muszáj beszélgetnünk?
- Miről? - Kairóról.
A következő szintről.
Nemet mondtál. Nincs miről beszélni.
Az nem egy végleges nem volt.
- Csak most nem a legalkalmasabb. - Értem.
Holnap a Brize Norton bázisra kéne mennünk.
A koporsókhoz?
Gáz lemondani,
de nem vinném ki a követ asszonyt, amíg nem tudjuk, mi történt.
Vigyázni fognak rá.
Kétszeres biztonság, megduplázott látható védelem.
És egy katonai bázisra megy. Biztonságos.
Ezt mondtuk Winfieldről is.
Egy winfieldi biztonsági incidensért nem te tehetsz.
- Rendben. - Nem te.
Túl sok embert kellett átvilágítani kevés idő alatt.
A te munkád, hogy megkérd őket. Ha nem megy nekik, szóljanak!
Jó reggelt, uram!
Jó reggelt, Mr. Hayford!
- Jó reggelt! - Elvehetem a kabátját?
Nem kell, hamarosan indulunk.
- Köszönöm. - Nincs mit.
- Jó reggelt, Park kisasszony! - Jó reggelt!
Jó reggelt!
Jó reggelt önnek is!
Tudunk valamit?
Tudjuk, hogy Rasoul Shahin Teheránban volt.
Forrásaink szerint a bosszú Soleimaniért létező ügy.
A megfelelő pillanatra vártak,
ami tegnap jött volna el, ha nincs előtte az a támadás.
- A külügy elé került? - Még nem.
- Ellenőrizni kell. Alaposan. - Ezt mondom, de ő sosem hisz nekem.
Van valaki a bejrúti nagykövetségen, aki beszélhet Shahin kapcsolatával
a Legfőbb Nemzetbiztonsági Tanácsban.
Ellenőrizheti, Shahin tudhat-e erről.
Felhívom, amint beértünk az irodába.
- Ön most Brize Nortonba megy. - Francba! Rendben.
Innen bármi?
Telefonhívások?
Valaki segített bejutnia egy ügynöknek
lónyugtatóval a retiküljében.
A helyi biztonságiak dolga. Vagy az FBI-é.
Könnyebb volna megszerezni a híváslistát a GCHQ-tól.
- Az FBI-t lerázhatják, nem? - De.
Akkor segíthetnénk nekik.
- Jó reggelt! - Jó reggelt, uram!
Felhívnám Dannyt Bejrútban, de csak délután érek be a követségre.
Mr. Wyler meg tudná csinálni? Ha mindketten ismerik...
Ő segíthet megerősíteni Hal történetét.
Hívja fel Hal?
A miniszterhelyettes sztorija a lényeg.
Halt kezeljék úgy, mint bármely egyéb forrást!
Ganon nem fog örülni, hogy nem hozzá fordultak.
Ellenőriztetnünk kell a sztorit egy harmadik féllel.
Induljunk!
Ganon nem kedveli őt.
Egyáltalán nem.
Megjegyeztem.
Howard elviszi a követségre, beszéljenek a történtekről!
- A vallatóm. - Igen, uram.
Saját kocsit kap, sofőrt, de addig...
- Én. - Saját kocsi?
Elraboltak.
Értékes célpont vagyok.
Elnézést!
Ő a követségre megy, aztán vissza ide.
- Sehova máshova! - Csak bólintson!
Indulás!
Szeret beleszólni a dolgokba.
- Igen. - Tudja, hogy nem ő a CIA?
- Nyugi! - Gyorsan történt.
Talán nem szóltak neki.
A hajó maga egy 13 méteres gyorsnaszád
egy rakétával a fedélzetén.
Pont, mint amit láthattunk kijönni a Shahid Mahallati hajógyárból.
Kivehető egy villanás. Valószínűleg egy kis hatótávolságú, hajó elleni rakéta.
Ezt mi készítettük?
India.
Az egyik műholdjuk éppen...
- Nem árulják el. - Nem árulják el.
De felvette a kilövést.
Az irániak visszafejtették a kínai 802-es rakétát.
Bizonyára ezt látjuk.
Rajta van a Kudsz Erő monogramja, ha az övék.
Az, hogy: „Halál Izraelre”?
Elfér mindkettő.
Még kutatunk a darabok után a vízben, ezt mind megvizsgáljuk.
Ha Irán tette, és aláírták a rakétájukat, miért igyekeznek letagadni?
- Megszokásból. - Vagy nem Irán volt.
Ennek ellentmondó infót kaptunk tegnap.
Ha hihető, megosztanám.
Még túl nyers, de megbízható forrásból jött.
Mint a dezinformációs trükkök.
Erre felfigyeltem.
Még nem állt össze, de ha beigazolódik, elhozom.
Ami kacsaként hápog, Ms. Park, arról feltételezhetjük, hogy kacsa.
Irán a kacsa?
Az USA lefoglalt egy iráni olajszállító hajót,
és az irániak inkább rajtunk torolnák meg.
- A kacsa bizonyosan Irán. - Köszönöm, uraim.
Lépjünk tovább!
Shahinnal együtt dolgoztunk az iráni megállapodáson.
Az ön kollégája volt?
Miközben a feletteseink elbeszéltek egymás mellett,
úgy éreztük, ott lett volna a helyünk.
- Ez összekötött minket. - Ő csinált már ilyet?
Nem, ilyesmit nem.
Próbálkozott egyszer egy forródróttal.
Mint a vörös vonal a szovjeteknél. Nem jött össze.
Mondja el azt a dolgot Symes tábornokról!
Azt magyaráztam, hogy Irán nem öldös embereket Londonban.
- Karacsiban talán. - London szokatlan.
De Symes megéri a kockázatot.
- Igen? - Őt nem ismeri senki.
A katonai erő fokozásakor nincs ott az elnök mögött,
de ha három célpontot kérnek,
Brad Symes jelöli ki azokat.
Teherán így jelzi, hogy olvassa az e-mailjeinket.
Mr. Wyler azt is mondta,
hogy a Kudsz Erő szívesen használ időjárási hasonlatokat az akcióira.
Azt hiszik, nehezen érthető,
de ahol élnek, nem sokat változik az időjárás,
szóval kilóg a dolog.
Kérdezze meg a nemzetbiztonságtól,
volt-e valami a Kudsz Erő kommunikációjában az időjárásról!
Ami nem illik a tényleges időjárásba.
Szeretné használni az illemhelyet?
Vayle nagykövetet emlékeztetni kellett a pisilésre?
- De még mennyire. - Kedves, hogy eljött.
Örülök, hogy látom.
- Wyler nagykövet! - A külügyminiszter önhöz beszél.
- Hozzám? - Megmutathatom a helyüket?
Szeretnénk, ha látnák önöket.
Köszönjük, hogy lobbizott értünk az elnöknél.
Egy nap szünet az amerikai hőbörgésben aligha ér meg egy köszönetet.
Megér.
- Ön is beszélni fog? - Itt? Nem.
- De a miniszterelnök igen. - Remek!
Igen.
A szavak mestere.
Ha megbocsát.
Érdekes egy alak, nem igaz?
Parancsol?
- Elnézést, azt hittem... - Margaret Roylin.
Tegnap majdnem megismerkedtünk, csak hirtelen máshol volt szükség önre.
Jaj, istenem!
A barátaim Megnek hívnak.
Kate Wyler.
Nem szabad a kamerák előtt.
A helyettese nem tévedett nagyot.
Rájöttem, hogy a hát mögött összekulcsolt kéz
egy alig észrevehető fejbillentéssel mindig megteszi.
Udvarias, de megfejthetetlen.
Az biztos.
A férje megkereshet,
ha bármiben segíthetek.
Azt ugyan várhatja, hogy kap valamit ettől a kormánytól
az üres frázisokon kívül, amikről úgy lesikálják az értelmet,
hogy már szinte nem is hallani őket.
Kész vagyok tolmácsolni.
Adok egy kis háttér-információt.
- Úgy tudom, ön... - Sarokba lettem állítva?
Szidnak a nyilvánosság előtt,
miközben folyton hívogatnak telefonon.
Nagyon kedves. Köszönöm.
Menjen csak be!
Várja egy szék legelöl.
- Inkább állnék. - Nem teheti.
Van egy kijelölt helye, ami jelent valamit.
És igazítsa meg a blúzát!
Nagykövet asszony!
Igen. Jövök.
A férfiak és nők a Courageous fedélzetén
megtiszteltek minket a szolgálatukkal,
és megvédtek minket a saját életük árán.
Az ő tiszteletükre...
és az ő védelmükben irgalom nélkül fogunk visszavágni.
Nem lankadunk,
amíg meg nem találjuk ennek a barbár támadásnak az elkövetőjét.
Nem hagyjuk, hogy bárki megkérdőjelezze az állhatatosságunkat és a dühünket.
A gyáva ellenségeinknek nem lesz nyugtuk sem égen, sem földön,
mert megtaláljuk őket.
És igazságot szolgáltatunk.
Őszinte részvétem.
Édesapád biztos nagyon büszke lesz rád.
Rohadt szemét!
- Szégyellje magát! - Hölgyem, kérem!
Tudja, kik tették. Felrobbantották a férjemet.
Édes istenem!
Pontosan tudja, kik tették.
- Micsoda szégyen! - Elég!
Semmi baj. Hagyják! Jogában áll dühösnek lenni.
Az amerikaiak feldühítették Iránt. Két nap múlva ez történik.
- Értem, de... - Irán megölte ennek a gyereknek az apját!
És annyi gerinc sincs magukban, hogy felsorolják a nevüket!
Hölgyem, mélyen megrázott és feldühít ez a brutális bűntett.
És...
ha Teherán követte el, akkor megígérhetem...
a poklok tüzét zúdítom rájuk.
- Mi történt? - Hallotta?
- Tele van vele a Twitter. - ...a poklok tüzét zúdítom rájuk.
A poklok tüzét...
Jézusom!
Fasza.
Francba!
- Hívd a külügyet! Beszélj velük! - Miről?
Rólam, Shahinról. Ez a fickó olajat önt a tűzre.
- Van mit jelenteni? - A külügynek?
Alakul. Ez a helyszínelőktől jött.
Előzetes anyag.
- Ha még nem olvastad el... - Nem, végeztem.
A poklok tüzét...
Hogy állunk az itteni nyomozással?
Megtudták az FBI-tól, hogy van-e kapcsolat az ügynökök és Winfield között?
Beszéltem Wyler nagykövet úrral...
Hívhatja Halnek.
Igaza van. Egy diplomáciai beszélgetést bűncselekményként kezelni
rossz lépés.
Tényleg?
Asszonyom, tudom, hogy az előző posztján
sok tapasztalatot szerzett a CIA-val együttműködve.
De bízza rám a nyomozást!
Aggódik, hogy engem nem vizsgálnak eléggé.
Megvan a telefonszámom.
Megnézették a híváslistámat a nemzetbiztonsági hatósággal,
hogy nem hívtam-e fel Teheránt?
Nézze meg az sms-eimet!
- A nyitókód 5283, azaz „Kate”. - Nem szükséges.
- De igen. - Hölgyem!
Ellenőriztem a telefonját.
Hazamegyek a barátságos otthonomba.
Kint van a Vogue- anyag.
Nézze, milyen cuki!
A DIPLOMÁCIA JÖVŐJE: KATHERINE WYLER NAGYKÖVET ASSZONY
Ezt a lányt nem rúgják ki.
Az esemény után egy feldúlt gyászolónak
Trowbridge miniszterelnök megfogadta, hogy „a poklok tüzét” zúdítja Iránra,
amennyiben kiderül, hogy ez az ország a felelős a hajó elleni támadásért.
Úgy tűnik, a miniszterelnök rátalált a szerepére.
Nem titok: még a saját pártján belül is akadnak olyanok,
akik kétkednek a miniszterelnök erejében és elszántságában,
illetve igazából a gerincességében.
Hogy van-e benne tartás.
Erre a kérdésre a miniszterelnök harcias igennel válaszolt.
- Vicceltek vele, most ő Churchill. - Egy bátrabb Trowbridge-et láthattunk.
De vajon mi vár a pártjára?
Rövidesen itt lesz velünk Will Johnston a Hagan Intézettől...
- Francba! - Mi az?
A New Peckham mecset előtt egy seggfej elütött egy családot azt kiabálva:
- „Takarodjatok vissza Iránba!” - Baszki!
Jó reggelt!
- Autó volt? - Furgon.
Egy négyfős család.
Az anya meghalt. A másik három kórházban.
- Jó reggelt, asszonyom! - Üdv!
Howard beszámol a mecset előtti támadásról.
Nekem tájékoztatnom kell a CIA-t
Mr. Wyler beszélgetéséről.
- Most? - Tekintettel a körülményekre...
Változhattak a körülmények, de ettől még nem ismerjük a tényeket.
Eleget tudunk.
- Maga hol volt 2003-ban? - Norvégiában.
Én Colin Powellt néztem. Alumíniumcsövekről beszélt az ENSZ-ben.
Aztán 175 000 barátommal lerohantuk Irakot.
Nincs ínyemre az elkapkodott hírszerzés.
Nem a sajtó elé viszem.
Amint megjelöli Hal Wylert forrásként, ez az egész kezelhetetlen lesz.
Köszönöm. Észben tartom.
Asszonyom...
bizonyára nem könnyű, ha a házastársunk ekkora figyelmet kap.
A gondolat, hogy egy válság...
Attól fél, hogy féltékeny vagyok? A férjem népszerűségére?
A hírszerzés egy történet. Ezt még Eidra is megerősítheti.
Egy részleges tényeken alapuló történet.
Életbe vágó döntések múlnak azon, hogy az emberik elhiszik-e a sztorit.
Persze.
A kormány egyes tagjainak
vegyes tapasztalatai voltak Hal lélegzetelállító történeteivel.
- Csak mert Ganon nem... - Nem csak Ganonról van szó.
A fél külügy azt meséli Hal Wylerről,
hogy az éjszaka közepén merészen elrepült Kabulból Mazār-e Sharīfba,
és rávette a tálibokat, hogy halasszák el még egy nappal Kabul elfoglalását.
A minisztérium másik fele azt meséli majd, hogy Hal lefoglalt egy repülőt,
ami az amerikai hadseregnek dolgozó afgánokat menekítette volna ki.
Akiknek a védelmére megesküdtünk.
Háromszázharminckét ember
nem szállhatott fel arra a gépre, mert Hal Wyler valami bátrat akart tenni.
Nagyon sok függ attól, hogy szerintünk ezt Irán csinálta-e, vagy valaki más.
És Hallel kapcsolatban rohadtul biztosra kell mennünk.
Igen?
Bocsánat. Elnézést.
Mi az ábra?
Jön az elnök.
Az Egyesült Államoké?
Asszonyom! Wyler nagykövet asszony!
Sétálok egyet.
- Byron, a nagykövet asszony... - Nem kell kíséret.
- Byron a délutánt javasolja... - Mondja meg neki, hogy bekaphatja!
Azt hiszem, inkább most menne.
Rayburn elnök a hivatalosan tervezett, kétnapos berlini útja során, idézem,
„beugrik” egy találkozóra Trowbridge miniszterelnökhöz,
hogy kifejezze szolidaritását a Courageous elleni támadást követően.
Az elnök 90 percet tölt a városban, 70-et a Winfield Házban.
A 800 fős kíséret zöme a Heathrow-n várakozó gépeken marad,
míg az elnök és pár szerencsés nyertes az elnöki helikopterrel
Winfieldbe jön ebédelni a miniszterelnökkel.
Don, Christine, Joanne, Paul, fél óra múlva beszélünk a reptérrel.
Ronnie, Bruce, Jim és Mike
a miniszterelnöki hivatallal egyeztet az útvonal biztosításáról.
És Gary... Hol van Gary? Gary! Gary itt van?
Ez lesz élete leghosszabb 70 perce.
- Pisilnem kell. - Visszamegyünk.
Nagyon.
Asszonyom, egy pillanat.
Bocsánat. Jó napot! Köszönöm.
- Itt át és balra, asszonyom. - Jó napot!
- Szia! - Carole?
Rodney azt mondja, Londonban vagy. Ez valami vicc?
Kurvára nem vicc. London, Anglia.
Ránézzünk?
Onnan eléred az elektronikus hírszerzést, vagy csak az NSA-en át?
- Egy pillanat. - Asszonyom?
Még nem végeztem.
- Minden rendben? - Magamra hagynának egy kicsit? Köszönöm.
- Eret vágok magamon. - Kakálni sem hagynak?
Egy kisboltban vagyok. A követség mobiltornyának hatósugarán kívül.
Most attól paráznak, hogy agyvérzést kapok a slozin.
- Hosszú szolgálat lesz. - Aha.
Már mindenki Hallel akar szelfizni. Könnyebb lesz, ha már nincs itt.
Ezt már régóta hallom.
Most tényleg.
Kabul eldöntötte a dolgot.
- Tényleg? - Igen.
Jaj, szívem! Hát... remek.
Remek. Találtál valamit?
- Tudod, mi segít? Ha sürgetsz. - Bocs. Szép vagy.
- A legszebb. - Jobb.
Oké. Volt egy hívás a kérdéses zónából
a beszélgetés napján.
Eldobható telefon.
Az ellenséges országot hívták?
Nem. Rómába telefonáltak.
Bassza meg!
Mr. Hayford.
- Üdv! - Jól van?
Köszönöm. Sétáltam egyet.
Azt kérdezik, hívjanak-e mentőt.
- Nem. Miért tennék? - Harmincöt percig tartott.
- Valami rosszat evett? - Azonnal beszélnem kell a férjemmel.
Küldene valakit a rezidenciára?
Itt van a követségen,
segít az ittenieknek elérni egy üzbegisztáni kapcsolattartót.
Hát persze.
Nem csinálok semmi egyebet, csak próbálok segíteni a szélről.
Jó? Hékás!
Most mit...
Felhívtad Niccolót.
Tegyél egy óriási szívességet, és ne húzd az időt azzal, hogy tagadod!
Igen.
Ő pedig felhívta Shahint.
- Szólt neki, hogy itt vagyunk. - Egy tucatszor kérdeztem!
Hogy hívtam-e Shahint. Niccolo hívta.
Olaszország diplomáciai kapcsolatban áll Iránnal. Nem lesz gond.
Egyetlen telefonomba került.
Egyedül neked gyanús, ha felhívnak egy olasz tájépítészt
egy eldobható mobillal a parkból.
Nem szóltam, mert meg akartalak védeni, ha kiszivárog.
És kurvára bevált!
Távol kell tartani ettől a Fehér Házat! Erre jön az elnök.
Sejtettem, hogy valami nem oké.
Mindig van valami trükk a tuti értesüléseidben.
Senki nem tudja, micsoda, csak ha már késő.
Csak ha már késő.
Ne csinálj úgy, mintha nem számítana!
Shahin a fejével játszik.
- Ha ezt elszúrjuk, őt kivégzik. - Igen.
Most már tudod. Felhívtam Niccolót.
Ő meg Shahint. Vagy füstjeleket küldött neki.
- Ennyi. - Tényleg?
Igen.
Akkor... folytathatjuk?
Ó, ennyi?
Kimegyek, és annyit mondok: „Hahó, átgondoltam. Mondjuk el!”
- Igen. - És mi alapján?
Mert a férjem kiszökött, felhívta Iránt, aztán hazudott nekem?
- Szerinted ez hogy a picsába nézne ki? - Kit érdekel?
Engem! Elvileg én irányítom ezt a helyet.
A külügyminiszter majdnem kirúgott a legelső napomon.
Le a kalappal, Hal Wyler!
A második nap Vogue- modellt játszom, miközben jojóznak bennem a hormonok?
Az okosak hallgatnak más okosakra, és meggondolják magukat.
Megmondtam a CIA irodafőnökének,
hogy olyan, mint a vegyi fegyvereket bizonygató Colin Powell.
Az első beosztott szerint annyira kiborít, amiért az árnyékodban kell léteznem,
hogy bekakálok.
Hála neked,
a két legfontosabb munkatársam úgy tekint rám,
mint egy kibaszott elmebetegre!
Szeretnék beszélni a külügyminiszterrel.
Nagykövet asszony!
KÜLÜGYMINISZTER
Irán tagadása nem meggyőző... Nem is tudom, mióta.
Egy merénylet leállítása nem jelentéktelen gesztus.
Roppant megható.
Meggyőző a forrás. Mindkét fél.
- A CIA még vizsgálja. - Erről én tehetek.
És ezért kerestem meg önt.
Remélem, hisz majd nekem.
A nejem mesélte, hogy a Vogue szerint ön a diplomácia jövője,
szóval jobb, ha figyelek.
Uram... Hal volt az.
Wyler.
Jézusom!
Mivel tudtam, hogy kétkedéssel fogadhatják,
megkértem, hogy alaposan nézzenek utána.
A fenébe!
- Mondja meg az elnöknek, hogy ne jöjjön! - Viccel?
Ha az elnököt Trowbridge mellett látják a pokoltüzes beszéd után...
Mindenki úgy látja, hogy az elnök kész Teherán ellen vonulni.
Ha az ön férjének igaza van, egy nap elteltével hátraarcot kell fújni.
Emiatt hülyének tűnik majd az elnök. Nincs itt semmi látnivaló.
- Muszlimokat támadnak meg az utcán. - Az is az én hibám?
Az elnök hősnek akar mutatkozni, átkarolni a briteket,
megmutatni, hogy a szövetségesei vagyunk,
bár mi már szarunk az egész világra.
Ez az én munkám. De ő akarta, hát megkapja.
Uram, a „ki mint veti ágyát, úgy alussza álmát” nem biztos,
hogy a világ stabilitását szolgálja.
Az út lemondása jót tesz a világ stabilitásának?
Nem ideális.
Ha a bejelentés előtt szól nekem, talán.
Most már túl késő.
A ruhák. Mit mondott Ganon?
Beszélnem kell a brit külügyminiszterrel.
Ganon mondta?
Nem, én mondom.
Holnap találkozik a külügyminiszterrel.
Az ebédnél, ahol az elnökön szürke öltöny lesz.
Vagyis ön nem viselhet szürkét.
- Tetszik valamelyik? - Nem.
Asszonyom, én sem szívesen csinálom ezt,
de a stylist jelenleg gyanúsított
az itteni legsúlyosabb biztonsági incidensben.
- Magunknak kell helytállnunk. - Alysse?
A külügyminisztérium után.
Kocsit!
Nem ugorhat be a külügyminiszterhez.
Már több időt töltött vele, mint az elődei egy teljes év alatt.
Fontos ez a nap.
Álljon meg!
Külügyminisztérium. Miben segíthetek?
Megindul majd a pletyka.
- Elnézést. Tudom, hogy elfoglalt. - Egyáltalán nem.
Rayburn elnök látogatása kapcsán keresem.
Megindító az elnök támogatása.
Javíthatnánk a találkozót övező hangulaton,
ha tisztáznánk a miniszterelnök megjegyzését Iránról.
Tudomásom szerint a miniszterelnök csak megismételte,
amit Rayburn elnöktől hallott...
- Az két államfő... - „Durrantsunk oda nekik!”
...magán-telefonbeszélgetése volt. Ezt mikrofonok előtt mondták.
Részvét egy gyászoló özvegy iránt. Félreértették sajnos.
Több mint „sajnos”.
Négy embert elgázoltak, ketten közülük gyerekek.
- Az anyjuk meghalt. - És az apjuk is.
Fél órája.
Sajnálom.
Nézze, akit leginkább nyugtalanít az utcáinkon folyó erőszak,
- az a miniszterelnök. - Természetesen.
Viszont ha a katonáinkat ok nélkül megtámadja
egy agresszormúlttal rendelkező nemzet...
Nem Irán volt.
Nem Irán tette.
Nos, akkor tévedtünk.
Most megkérdezi, honnan tudom...
Nem árulja el, de szerencsére hinnem kell önnek.
Elrabolták a férjemet, és lefújtak egy támadást.
Meg akartak ölni egy amerikai tábornokot, de mégsem tették.
Ez egy felajánlás. Mint az ajtó előtt hagyott döglött mókus.
Nem Irán volt.
Az USA elnöke nem állhat oda egy olyan miniszterelnök mellé,
aki az imént köhögött fel egy iszlámellenes csatakiáltást.
Vissza kell vonnia.
Nagykövet asszony, a Downing Street nem von vissza semmit. Semmit.
Ha aggódik, javaslom, beszéljen Rayburn elnökkel,
akinek nagy a befolyása a miniszterelnökre.
Köszönöm, hogy eljött.
Az ebéd után. A menetrend...
Az étkezőbe! A kandallóra, ne az asztalra!
Mrs. Vayle-nek mindig adtam egy másolatot a menüről.
Az emlékkönyvébe ragasztotta. Adjak Mr. Wylernek is?
Mr. Wyler nem vezet emlékkönyvet.
Megmentheted a helyzetet.
Csapj le az elnökre, amint megérkezik,
és beszéld le az ebédről!
Vagy legalább a Trowbridge-dzsel közös fotóról,
ami egy Irakot idéző, ijesztő rémálom.
El kell menned.
- Egyél valamit! Padlón vagy. - Utazz el!
Amint vége az ebédnek, felszállsz egy gépre!
- Eltűnsz innen. - Micsoda?
Kapcsolatba léptél egy ellenséges hatalommal,
amivel nem állunk diplomáciai kapcsolatban.
Nagyságrendekkel nehezebbé tettél egy nyomozást.
Annyira összezavarsz, hogy... nem tudok rendesen gondolkodni,
információkat értékelni, elfogulatlan tanácsot adni.
Kurvára nem megy a munka, ha 100 mérföldnél közelebb vagy hozzám.
Könyörgök neked. Menj el!
Katherine!
Katie!
Ne már! Beszéljük meg később!
Örökre lezártam ezt a témát.
Az elnök először Halt üdvözli, aztán önt.
Esetleg fordítva. Ön csak csinálja, ahogy alakul!
Köszönjük.
- Katie, nem mehetek el. Sajnálom. - Nem akarom többet ezt hallani!
- Nem válhatsz el tőlem. - Szedd össze magad!
Hónapokkal ezelőtt eldöntöttük.
Le fog mondani az alelnök.
Téged akarnak a helyére. Nem válhatsz el.
Csukd be a szád!
Fordítsd el a fejed!
A feliratot fordította: Gelléri Péter